**Milan Rastislav Štefánik** (født 21. juli 1880 i Košariská, Kongeriket Ungarn, død 4. mai 1919 i Ivanka pri Dunaji, Tsjekkoslovakia) var en slovakisk politiker, diplomat og astronom. Han regnes sammen med Thomas Masaryk og Edvard Benes som stifter av det tidligere Tsjekkoslovakia (1918–1992).

Liv og virke
------------

Milans far var en lokal protestantisk luthersk pastor. Han hadde 12 brødre og søstre, to av dem døde i ung alder. Som en sterk slovakisk patriot allerede som ungdom, hadde Štefánik store problemer med å studere ved ungarske skoler og han måtte bytte videregående skoler flere ganger.

Under første verdenskrig var han generalsekretær den franske hæren og krigsminister i Tsjekkoslovakia. Han var en av de ledende medlemmene av den tsjekkoslovakiske motstandsregjeringen, og hans bidrag var avgjørende for den tsjekkoslovakiske suverenitet under den første verdenskrigen. Štefánik personlige motto var: *Å tro, å elske og å arbeide* (verit, milovať, pracovať).[]

I 1898, begynte Štefánik å studere anleggsteknikk i Praha, Tsjekkia. I 1900 begynte han ved universitetet der han gikk på forelesninger i astronomi, fysikk, optikk, matematikk og filosofi. I 1902 begynte Štefánik ved universitetet i Zürich i Sveits. I 1904 dro Štefánik til Paris for å finne en jobb innen astronomi. Fra 1908 ble han pålagt av franske myndigheter å foreta en rekke astronomiske og meteorologiske observasjoner. Hovedsakelig observasjoner av solformørkelser i tillegg til forskjellige politiske oppgaver i ulike land over hele verden inkludert Algerie, Marokko, Turkistan, Russland, India, USA, Panama, Brasil, Ecuador, Australia, New Zealand, Tahiti, Fiji og Tonga. I Tahiti bygde Štefánik også opp et observatorium og et nettverk av meteorologiske stasjoner.

I tillegg til sine vitenskapelige oppdrag i utlandet, utførte Štefánik også flere diplomatiske oppgaver. Han etablerte kontakter og vennskap med flere ledende vitenskapelige, kunstneriske, politiske, diplomatiske personligheter, i tillegg til folk fra næringslivet i forskjellige land. I 1912 mottok Štefánik et fransk statsborgerskap. På samme tid, hadde han imidlertid en del personlige problemer og en alvorlig magesykdom som ikke ble nevneverdig bedre selv etter en medisinsk behandling.[]

I 1914 brøt første verdenskrig ut i Europa. Den 4. mai 1919 forsøkte flyet Štefánik var ombord i å lande i nærheten av Bratislava, men flyet krasjet i nærheten Ivanka pri Dunaji under innflyvningsprossesen. Štefánik døde sammen med to italienske offiserer. Årsaken til flystyrten er fremdeles omstridt. Den offisielle forklaringen i 1919 var at flyet styrtet på grunn av dårlig vær. Siden 1993 har Bratislava internasjonale lufthavn vært oppkalt etter han.

Referanser
----------

1. 1 2   Gemeinsame Normdatei, besøkt 27. april 2014[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. ↑   Databáze Vojenského historického archivu, www.vuapraha.cz, besøkt 28. juni 2022[Hentet fra Wikidata]
4. 1 2   Databáze Vojenského historického archivu, www.vuapraha.cz, besøkt 30. november 2020[Hentet fra Wikidata]
5. ↑   Archive of Fine Arts, cs.isabart.org, abART person-ID 29306, besøkt 1. april 2021[Hentet fra Wikidata]
6. ↑   Brockhaus Enzyklopädie, oppført som Milan Štefánik, Brockhaus Online-Enzyklopädie-id stefanik-milan, besøkt 9. oktober 2017[Hentet fra Wikidata]
7. ↑   Gemeinsame Normdatei, besøkt 31. desember 2014[Hentet fra Wikidata]
8. ↑   Studenti pražských univerzit 1882–1945, is.cuni.cz[Hentet fra Wikidata]
9. ↑  «The Slovak astronomer, art-connoisseur, politician, diplomat and general Milan Rastislav Štefánik (1880-1919), co-founder of Czechoslovakia». *tfsimon.com*. Besøkt 5. mars 2019.
10. 1 2  «Österreichisches Biographisches Lexikon 1815–1950» (PDF). Besøkt 5. mars 2019.
11. ↑  PRECLÍK, Vratislav. Masaryk a legie (Masaryk and legions, Masaryk and Štefánik), váz. kniha, 219 str. vydalo nakladatelství Paris Karviná, Žižkova 2379 (734 01 Karviná-Mizerov, Czechia) ve spolupráci s Masarykovým demokratickým hnutím (In association with the Masaryk Democratic Movement, Prague), 2019, ISBN 978-80-87173-47-3, pages 25 - 38, 40 - 90, 124 - 128,140 - 148,184 - 190

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC
 |